**UDHËZUESI**

 **PËR**

 **RIKTHIMIN NË FUSHAT E BASKETBOLLIT 3.0**

1. **MASAT PARANDALUESE**

- Mbajtja e stërvitjeve-zhvillimit të ndeshjes pa prezencën e shikuesve;

- Nga të gjithë anëtarët e klubit (trajnerët, lojtarët, përcjellësit e klubit) kërkohet të nënshkruajnë DEKLARATËN (të cilën e përgatit FBK) për përgjegjësinë rreth masave preventive nga COVID-19 të dedikuara për sportin e basketbollit;

- Testimi obligativ ndaj COVID-19 duhet të bëhet më së largu 72 orë para fillimit të edicionit 2020-2021;

-Matja e temperaturës të bëhet tek të gjithë anëtarët e klubeve para hyrjes në palestrën e sportit. Temperatura normale e trupit për secilin duhet të jetë nga 36 deri 37◦ C. Anëtaret e klubit të cilët kanë temperaturë të trupit nga 37.1 dhe 37.2 duhet të izolohen në një hapësire të ndarë për 15-20 minuta. Pas pritjes së kohës së lartëprmendur ndaj anëtarëve duhet të bëhet përsëri matja e temperaturës. Në rast të zbritjes së temperaturës këtyre anëtarëve u lejohet hyrja në sallën e sportit, në të kundërtën të njëjtit duhet të largohen nga palestra e sportit. Anëtarët të cilët kanë temperaturë trupore 37◦3 dhe më të lartë nuk u lejohet hyrja në palestër dhe për këtë njoftohet klubi dhe i njëjti duhet të izolohet nga udhëtimi i përbashkët me anëtarët e tjerë të klubit;

-Vendosja e mjeteve dezinfektuese të cilat përbëjnë 70% alkool për dezinfektimin e duarve dhe këmbëve në vende të caktuara para fillimit të ndeshjes;

-Përdorimi i maskave nga të gjithë anëtarët, trajnerët dhe lojtarët të cilët nuk janë të pranishëm në fushën e lojës;

-Secili lojtar duhet të ketë pajisjet e veta personale;

-Secili klub është i detyruar të sigurojë sasi të mjeteve dezinfektuese, si dhe të sigurojë maskat për të gjithë anëtarët e saj;

-Të mbajnë distancën sociale (të mos ketë përshëndetje me duar, përqafime dhe çfarëdo kontakti tjetër;

**2. MASAT E PËRGJITHSHME TË KUJDESIT**

- Të largohet ushqimi në zhveshtore;

- Të ketë kujdes vendosja e pajisjeve personale në vende të përbashkëta ose në çanta sportive të përbashkëta;

-Të bëhet hedhja e fashave, flasterëve etj në shportën e mbeturinave e cila duhet të jetë e mbyllur;

-Të bëhet pastrimi i duarve më së paku deri 20 sekonda, si dhe pastaj të bëhet tharja e duarve me letër të një përdorimi. Nëse do të ketë mungesë të ujit ose sapunit është obligative të bëhet përdorimi i mjeteve dezinfektuese me përbërje deri në 70 % alkool;

-Pas përdorimit të tualetit është obligativ pastrimi i duarve me sapun dhe tharja e duarve me letër për një përdorim;

-Të shmanget prekja e syve, hundës dhe veshëve me duar të papastra;

-Mbuloni hundën/gojën me pallomë ose me bërryl në rast se teshtini ose kolliteni;

-Duhet të bëhet dezinfektimi i rregullt i tavolinës zyrtare, ulëseve, bankinave, zhveshtoreve, dush kabinave, tualeteve me mjete dezinfektuese siç janë klori, tretës, etanol 75%, kiselin uthull dhe kloroform;

-Numri i personave në ndeshje basketbolli duhet të jetë në total 50, ku prej tyre 19 persona për një ekip (një prej tyre duhet të jetë mjek/fizioterapeut ose i specializuar në mjekësi), 8 persona si zyrtarë të ndeshjeve dhe 4 përfaqësues të Federatës;

-Hyrja dhe qëndrimi në palestër duhet të jetë e kufizuar për personat zyrtarë dhe të mos ketë qëndrim për personat të cilët nuk janë të domosdoshëm;

-Mjeku i klubit duhet të përcjellë situatën shëndetësore të lojtarëve dhe anëtarëve të klubit, duke ua matur temperaturën trupore për të gjithë anëtarëve të klubit. Mjeku i klubit duhet të mbajë një evidencë për të gjithë anëtarët e klubit me të dhënat nga temperatura trupore, dhe që të sigurohet se gjatë stërvitjes/ndeshjes nuk ka lojtarë të sëmurë;

-Të gjitha zhveshtoret dhe dhomat tjera përcjellëse të jenë në kushte të mira higjienike;

-Para hyrjes në palestrat e sportit duhet të vendosen mjetet dezinfektuese për duar dhe të bëhet matja e temperaturës trupore.

-Ne sallat e sportit me kapacitete të mëdha duhet të sigurohet distanca fizike;

-Gjatë zhvillimit të ndeshjes, ekipet e televizioneve, përfaqësuesit e mediave, vullnetarët gjatë gjithë kohës së qëndrimit në palestër duhet të bartin maskat;

**3. MASAT GJATË KOHËS SË ZHVILLIMIT TË STËRVITJEVE**

-Secili klub duhet të mbajë evidencën e pjesëmarrësve në stërvitjet e basketbollit;

-Të gjithë pjesëmarrësit në palestrën e sportit duhet të jenë të identifikuar;

-Fusha/hapësira e stërvitjes duhet të jetë qartë e definuar për lojtarët, trajnerët dhe personat tjerë përcjellës dhe personat tjerë të mirëmbajtjes për pastrim dhe dezinfektim;

-Dezinfektimi dhe mirëmbajtja e objekteve duhet të bëhet me pëlqimin e organeve kompetente;

-Mbrojtja, higjiena dhe pastrimi i duarve duhet të jetë në nivelin më të lartë;

-Të gjitha stërvitjet të cilat kanë numër të madh të pjesëmarrësve duhet të shkojnë me pjesëmarrës në minimum;

-Në stërvitje mund të jenë të pranishëm vetëm pjesëmarrësit të cilët janë të obliguar në pjesëmarrje të stërvitjes. Ata duhet të jenë në regjistrin e klubit dhe të jenë të identifikuar me: emri, mbiemri, vendi i punës (lojtar, trajner, ekonom, fizioterapeut) dhe data e mbajtjes së stërvitjes;

**4. PALESTRAT E SPORTEVE**

-Preferohen palestrat e sporteve të cilat janë sa më mirë të izoluara dhe preferohet që lojtarët në stërvitje/ndeshje të udhëtojnë me avetura;

-Para hyrjes së sportistëve, palestra duhet të jetë thellësisht e pastruar dhe e dezinfektuar me pëlqimin e organeve kompetente;

-Të gjitha hapësirat kritike duhet të jenë të dezinfektuara (dyert, bravat e dyerve, prizat);

-I gjithë procesi duhet të jetë në formë të shkruar (protokolli i dezinfektimit të palestrës, dita dhe data) dhe që palestra është zonë e sigurt;

-Të gjithë personat që kanë qasje në palestër duhet t’i përmbahen kushteve higjienike;

-Tavolina zyrtare duhet të ketë mbështjellës nga Plax Glas;

**-Ekonomi i klubit** duhet të punojë në një dhomë të ndarë dhe gjatë gjithë kohës të mbajë maskën;

-Sa herë që ekonomi prek pajisje tjera i njëjti duhet t’i pastrojë duart;

**- Fanellat**: Lojtarëve duhet tu dorëzohen dy komplete të fanellave dhe të njëjtat pas çdo ndeshje duhet të pastrohen në shtëpi;

-Personat e autorizuar për mirëmbajtje të palestrës duhet të bartin maskat dhe dorëzat;

-Tualeti duhet të jetë thellësisht i pastruar dhe i dezinfektuar;

-Shportat e mbeturinave duhet të jenë të vendosura sa më larg që është e mundur.

**-Fizioterapeuti:**

-Mjekon vetëm lojtarët e lënduar;

-Fizioterapeuti gjatë gjithë kohës duhet të bartë maskën dhe dorëzat me vete;

-Maska e re dhe dorëza të reja duhet të zëvendësohen nga fizioterapeuti pas çdo mjekimi të lojtarit;

-Tavolina e masazhës duhet të jetë e mbuluar me letër për një përdorim, e cila duhet të largohet menjëherë pas përdorimit;

-Personalisht duhet të kujdeset për higjienën e tij pas dhënies së tretmanit të lojtarit;

-Pas përdorimit të çdo pajisje të fitnesit të njëjtat duhet të dezinfektohen me letër për një përdorim;

**-Hapësirat e fitnesit** duhet të reduktohen në minimum dhe të jetë e kufizuar hapësira dhe numri i lojtarëve;

-Të vendosen mjetet dezinfektuese para hyrjes së fitnesit;

-Në kohën e njëjtë të stërvitjes mund të ketë 1ose 2 lojtarë në hapësirën prej 2 metrave;

-Dritaret duhet të jenë të hapura gjatë gjithë kohës, ose klimatizimi duhet të jetë i kyçur;

-Nëse është e mundur asnjë trajnerit nuk duhet t’i lejohet qasja në fitnes, por nëse është obligative pjesëmarrja e trajnerit, atëherë lejohet vetëm me bartjen e maskave;

-Në fund të ushtrimeve për çdo ditë duhet të bëhet dezinfektimi i hapësirës së ushtrimeve;

**5. TRANSPORTI**

Të mos organizohet transporti i përbashkët i lojtarëve në ndeshje/stërvitje;

Lojtarët të udhëtojnë me transport personal në stërvitje;

Nëse shfrytëzohet transporti i përbashkët, atëherë çdo e dyta ulëse duhet të jetë e lirë dhe lojtarët duhet të bartin maskat gjatë udhëtimit;

Gjatë transportit me autobus/minibus duhet të mbahet distanca prej 1.5 m si dhe para udhëtimit mjeti transportues duhet të jetë i dezinfektuar;

**6. MASAT MBROJTËSE GJATË KOHËS SË ZHVILLIMIT TË NDESHJES**

-Të ketë ujë të pijshëm për secilin lojtar, individual (shishe plastmase ose të qelqit) dhe të mos konsumohet uji nga krojet;

-Të mos ketë prekje të fytyrës gjersa lojtarët janë në kontakt me topin;

-Të mos ketë ndarje të ushqimit e pijeve ndërmjet lojtarëve dhe stafit tjetër mbështetës të ekipit;

-Në ulëset e klubit duhet të ketë mjete për dezinfektim të lojtarëve dhe përcjellësve të klubit;

-Lojtarët dhe trajnerët të cilët janë në bankinë duhet të bartin maskat gjatë gjithë kohës derisa nuk futen në ndeshje;

- **Banka e skuadrave**

Lojtarët e bankës rezervë dhe stafi profesional duhet të respektojnë një distancë sigurie prej 1.5 m.

Stolat ose karriget për lojtarët duhet të vendosen në dy rreshta, njëra pas tjetrës ose në formën e shkronjës L.

Veshja e maskës nuk është e detyrueshme për trajnerin kryesor dhe lojtarët rezervë.

Në të gjitha ndeshjet e basketbollit në garat e seniorëve/eve të organizuar nga FBK-ja të gjithë lojtarët/et (zëvendësuesit) të cilët janë në bankinë **LIROHEN** nga mbajtja e maskave.

Mbajtja e maskave mbetet **OBLIGATIVE**për të gjithë stafin përcjellës të klubeve (ndihmës trajneri,fizioterapeuti,udhëheqësi teknik, etj).

Veshja e maskës është e detyrueshme për të gjithë personat e tjerë në stol më të vjetër se 12 vjet.

Personeli mjekësor në stol (mjekët dhe fizioterapistët) përveç maskës duhet të mbajnë doreza

**7. MASAT MBROJTËSE PAS PËRFUNDIMIT TË NDESHJES**

-Të largoheni nga fusha e lojës sa më shpejtë që është e mundur;

-Të pastrohen thellësisht duart ose të shfrytëzohen mjetet dezinfektuese pas përfundimit të ndeshjes;

-Të shmanget pastrimi i trupit në dush-kabina (të ketë pastrim trupi në shtëpi);

-Të mos ketë aktivitete sociale në palestër;

-Të reduktohet numri i lojtarëve për intervista;

-Të pastrohen thellësisht peshqirët, çantat, pajisjet tjera të cilat janë përdorë për ndeshje.

## **8. MASAT NË RAST TË INFEKTIMIT ME COVID-19**

- Në rast se ndonjë nga lojtarët, trajnerët, përcjellësit e klubit, personat zyrtarë rezultojnë pozitiv ndaj COVID-19 i njëjti do të vetizolohet dhe rikthimi i tij do të jetë e mundur pas testimit ndaj COVID-19 dhe i njëjti të del negativ. Të gjithë akterët e ndeshjes para zhvillimit të ndeshjes tjetër janë të obliguar për tu testuar ndaj COVID -19 dhe të njëjtat duhet të deponohen në FBK.

- Skuadra e cila mund të ketë lojtarë të infektuar nga COVID-19, ndeshjet e radhës do t’i zhvillojë me lojtarët të cilët pas testimit kanë rezultuar negativ ndaj testit COVID-19.

- Në rast se skuadra ka 1-4 lojtarë të infektuar nga COVID-19, të njëjtit do të izolohen dhe rikthimi i tyre do të jetë i mundur pas testimit ndaj COVID-19. Lojtarët tjerë të skuadrës janë të obliguar të testohen ndaj COVID -19 para zhvillimit të ndeshjes së ardhshme.

-Skuadra e cila ka 1-4 lojtarë të rezultuar pozitivisht me COVID-19 dhe për këtë ka njoftuar FBK-në, duhet të parqet faktet nga testimi të COVID-19 brenda 24 orëve të ardhshme. Lojtarët e infektuar do të izolohen, kurse lojtarët tjerë brenda 24 orëve të ardhshme duhet të testohen dhe të njëjtit në rast të rezultateve negative kanë të drejtë të paraqiten në ndeshjen e radhës. Kthimi i lojtarëve të infektuar do të jetë e mundur vetëm pas daljes së testit negativ të cilat duhet të deponohen në FBK më së paku 24 orë para zhvillimit të ndeshjes të radhës. Infektimi dhe izolimi i 1-4 lojtarëve,nuk është arsye për mos zhvillimin e ndeshjes.

-Në rast se skuadrat nuk kanë dhe nuk paraqesin fakte të mjaftueshme (**rezultate të testimit, certifikatë mjekësore nga infektimi COVID-19)** me të cilat do të vërtetohet infektimi i lojtarëve me COVID-19 brenda 24 orëve dhe i njëjti klub nuk paraqitet në terminin e dhënë më herët për zhvillimin e takimit, ndeshja do te regjistrohet Konform Nenit 55.9 të Propozicioneve të Garave.

-FBK-ja ka laboratorin partner ku klubet mund të kryejnë testimet me çmimin e marrëveshjes në mes FBK-së dhe laboratorit i cili gjendet në Prishtinë, por rezultatet e testimeve do të pranohen edhe nga laboratorët nga qendrat tjera të cilat janë të licencuara nga Ministira e Shëndetësisë. Laboratori me anë të postës elektronike brenda 24 orëve është e obliguar të njoftojë FBK-në me rezultatet e testimeve.

- Skuadrat e Superligës në raste të mungesës së lojtarëve nga skuadra seniore në Listat Paraqitëse mund të paraqesin edhe lojtarët nga poligoni i tyre U18.

- Në rast se skuadra ka më tepër se 5 lojtarë të infektuar nga COVID-19, atëhere e gjithë skuadra do t’i nënshtrohet izolimit dhe kthimi i tyre do të jetë i mundur pas testimit ndaj COVID -19. Ndeshjet e klubit të basketbollit i cili komplet do të izolohet do të zhvillohen në terminet për të cilat do të vendosë FBK-së, pasi që janë testuar ndaj COVID-19.

- Në rast se disa nga skuadrat e ligës kanë më tepër se 5 lojtarë të infektuar nga COVID-19, atëherë FBK-së do të ndërprejë kampionatin për dy javë dhe kampionati do të vazhdojë në formë turneut, duke zhvilluar ndeshjet në çdo 2 ditë në një vend. Para zhvillimit të kampionatit të gjitha klubet janë të obliguara të testohen ndaj COVID-19.

- Basketbollistët e huaj të cilët paraqiten për regjistrim pranë FBK-së, janë të obliguar të paraqesin testimin ndaj Covid-19 para zhvillimit të ndeshjes. Ata mund të luajnë pasi të rezultojnë negativ.

-Për shkak të ndryshimeve dhe masave shtesë nga IKSHPK-ja, FBK ka të drejtë të plotësojë dhe të interpretojë Udhëzuesin për rikthim në fushat e basketbollit, fillimisht duke marrë parasysh shëndetin e lojtaërve, trajnerëve dhe përcjellësve të skuadrave dhe për mos ndërprerjen e garave të basketbollit dhe gjithnjë duke respektuar masat mbrojtëse ndaj COVID-19.

- Udhëzimet mund të ndryshojnë varësisht nga situate me Covid-19 në Kosovë dhe rekomandimet nga Instituti Kombëtar i Shëndetësisë Publike të Kosovës.

***VËREJTJE: Ky Udhëzues mund të ketë masa shtesë varësisht nga situata dhe masat të cilat do t’i paraqesë Qeveria e Republikës së Kosovës.***

 

**Faton Kurshumlija**   **Arben Fetahu**

**Komesar i Garave**   **Kryetar**

 **Federata e Basketbollit të Kosovës**